" Verknoeide Mirakel " deur HENNIE AUCAMP
VERKNOEIDE MIRAKEL Vir Nataniël le Roux Hennie Aucamp (Teen latenstyd, 1987) Die son wat jy beloof het, het nooit die dag geskyn nie; die drank wat jy geskink het, was water en geen wyn nie. Jou haardos wat geblink het, het hennarooi besiel, maar toe ek dit vertroetel, was jou lokke van akriel. Jou borste wat beloof het 'n koninklike buit, was onbestand teen passie: sinteties ingespuit. Jou rokke wat geval het soos water van 'n krans, het om jou spits bly karring: en kyk, ons was twee mans. Die son wat jy beloof het, is uitgedoof tot nag; en na ek jou vermoor het, het ek jou weer verkrag.